ΓΡΑΠΤΗ ΕΡΩΤΗΣΗ E-0814/00

υποβολή: Agnes Schierhuber (PPE-DE) και Xaver Mayer (PPE-DE) προς την Επιτροπή

(21 Μαρτίου 2000)

Θέμα: Εποχιακή μεταφορά των κοπαδιών σε ορεινά λιβάδια

Η σήμανση και καταγραφή των βοοειδών είναι απαραίτητη προϋπόθεση, ώστε στα πλαίσια τηςποχρεωτικής σήμανσης του βοείου κρέατος ναπάρχει εγγύηση για μια σε βάθος ανίχνευση της προέλευσης. Σε κράτη μέλη με ορεινές περιφέρειες και περιοχές στις Άλπεις, το φαινόμενο της εποχιακής μεταφοράς των κοπαδιών σε ορεινά λιβάδια οδηγεί σε μια ιδιαίτερη κατάσταση. Μόνο στην Αυστρία μετακινούνται κάθε έτος την άνοιξη περίπου 300.000 βοοειδή και στη Βαυαρία περίπου 54.000 προς τα ορεινά λιβάδια, όπου και παραμένουν για 3 περίπου μήνες. Κατά κανόνα αυτά τα ορεινά λιβάδια είναι δημοτικά, και εκεί μαζεύονται κάθε χρόνο ζώα από διάφορες επιχειρήσεις, με κοινή επιμελητεία και περίθαλψη. Με βάση τους καταλόγους αφίξεως που εκπονούνται, είναι δυνατό να αναγνωρισθεί κάθε ζώο όσον αφορά την επιχείρηση από την οποία προέρχεται.

Ο κανονισμός 820/97(1) σχετικά με τη σήμανση και καταγραφή των βοοειδών δεν προβλέπει τη συνεκτίμηση αυτών των ειδικών αναγκών και αυτών των απλουστεύσεων σε σχέση με την καταγραφή βοοειδών που μετακινούνται εποχιακά σε ορεινά λιβάδια:

1. Πώς εκτιμά η Επιτροπή την ειδική περίπτωση της μετακίνησης σε ορεινά λιβάδια και τη διαμονή των ζώων εκεί σε σχέση με την καταγραφή ή τουςφιστάμενους ήδη καταλόγους αφίξεως;

2. Οι σημερινέςποχρεώσεις στον τομέα της καταγραφής κατά τη μετακίνηση σε ορεινά λιβάδια καθιστούν αναγκαία μια δαπανηρή και δύσχρηστη διαχείριση, η οποίαπερβαίνει κατά πολύ το απαραίτητο. Προτίθεται η Επιτροπή να εξετάσει σχετικά μια απλούστευση των διαδικασιών;

3. Μπορεί η Επιτροπή να προτείνει μια πλέον πρακτική και ρεαλιστική μέθοδο;

4. Προτίθεται η Επιτροπή να αναθέσει στην ευθύνη των κρατών μελών την εκτίμηση των αναγκών στο πλαίσιο μιας πλέον πρακτικής διαδικασίας καταγραφής των ζώων:

(1) ΕΕ L 117 της 7.5.1997, σελ. 1.

Απάντηση του κ. Byrne εξ ονόματος της Επιτροπής

(25 Απριλίου 2000)

1. Η Επιτροπή έλαβε πληροφορίες από τις αυστριακές αρχές όσον αφορά τα προβλήματα που έχουν τεθεί από την εγγραφή στη βάση δεδομένων όπως προβλέπεται κυρίως στο άρθρο 5 του κανονισμού (ΕΚ) αριθ. 820/97 του Συμβουλίου σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας(1), των κινήσεων των βοοειδών που προορίζονται να βοσκήσουν κατά τη διάρκεια του καλοκαιριού σε διαφορετικά ορεινά μέρη. Η κοινοτική νομοθεσία προβλέπει σαφώς ότι όλες οι κινήσεις των βοοειδών πρέπει να καταγράφονται στη βάση δεδομένων προκειμένου να εξασφαλιστεί εντελώς ο λειτουργικός χαρακτήρας της. Ο κανονισμός του Συμβουλίου δικαίως σύμφωνα με την Επιτροπή δεν προβλέπει παρεκκλίσεις από τον ουσιώδη κανόνα. Σε αυτό το πλαίσιο, η τήρηση καταλόγων άφιξης δεν είναι αρκετή.

2. Η Επιτροπή δεν διάκειται δυσμενώς στην πιθανότητα πρόβλεψης ειδικών κανόνων για την εγγραφή των κινήσεων που αναφέρονται στο σημείο 1 στις εθνικές βάσεις δεδομένων. Οι εν λόγω κανόνες δεν θα παρέκκλιναν της αρχής της εγγραφής όλων των κινήσεων, αλλά θα αφορούσαν τις μεθόδους που πρέπει να εφαρμοστούν προκειμένου να πραγματοποιηθεί η εν λόγω εγγραφή. Ηιοθέτηση από την Επιτροπή των εν λόγω ειδικών κανόνων απαιτεί προσθήκη στο άρθρο 7 παράγραφος 1 δεύτερη περίπτωση του κανονισμού (ΕΚ) αριθ. 820/97 του Συμβουλίου. Το εν λόγω ζήτημα βρίσκεταιπό συζήτηση από το Κοινοβούλιο και το Συμβούλιο στο πλαίσιο εξέτασης της πρότασης του κανονισμού του Κοινοβουλίου και του Συμβουλίου σχετικά με τη θέσπιση συστήματος αναγνώρισης και καταγραφής των βοοειδών και την σήμανση του βοείου κρέατος και των προϊόντων με βάση το βόειο κρέας, και την κατάργηση του κανονισμού (ΕΚ) αριθ. 820/97(2)).

3. Στην περίπτωση που το Κοινοβούλιο και το Συμβούλιο συμφωνήσουν σχετικά με τη δυνατότητα της Επιτροπής να προβλέπει ειδικούς κανόνεςπό την έννοια του σημείου 2, η Επιτροπή θα προχωρήσει σε μία εμπεριστατωμένη εξέταση των τεχνικών λύσεων που πρέπει να ακολουθηθούν.

4. Όχι. Η Επιτροπή εκτιμά ότι το ζήτημα πρέπει να ρυθμιστεί από κοινοτικές διατάξεις. Σε αντίθετη περίπτωση, ο κίνδυνος της ύπαρξης αποκλινουσών λύσεων που θα μπορούσαν να θέσουν σε κίνδυνο την αξιοπιστία των ίδιων των πληροφοριών και το καθεστώςποχρεωτικής σήμανσης του βοείου κρέατος θα ήταν μεγάλος.

(1) ΕΕ L 117 της 7.5.1997.

(2) COM(1999)487 τελικό.